Kreetan yliopisto

Kreetan yliopisto (kreik. Πανεπιστήμιο Κρήτης, Panepistímio Krítis) on Kreetan saarella Kreikassa toimiva yliopisto. Yliopistolla on kampukset Réthymnossa sekä saaren pääkaupungissa Iraklionissa. Réthymno on yliopiston pääpaikka. Kreetan yliopistossa on noin 13 000 opiskelijaa, noin 2 000 jatko-opiskelijaa sekä 540-henkinen opetus- ja tutkimushenkilökunta. Kreetan yliopisto perustettiin vuonna 1973, ja se aloitti toimintansa vuosina 1977–1978. Kreetan yliopistolla on ollut esimerkiksi vaihto-opiskelijoita Suomesta. Kampusten lisäksi Kreetan yliopistoon kuuluvat riippumattomat plasmafysiikan ja arkeologian instituutit. Kreetan yliopistolla on yhteistyötä paikallisen Tutkimus- ja Kehityssäätiön kanssa. Kampukset Réthymnossa yliopiston kampus sijaitsee Gálloksen alueella noin viiden kilometrin päässä kaupungista. Réthymnossa sijaitsee kolme yliopiston tiedekuntaa, jotka ovat kasvatus, yhteiskuntatieteet ja filosofia. Iraklionissa sijaitsee puolestaan kaksi kampusta. Knosóksen kampus sijaitsee neljä kilometriä etelään Iraklionin kaupungista. Kampuksella sijaitsevat matematiikan, sovelletun matematiikan ja tietojenkäsittelytieteen laitokset. Voútesin kampus sijaitsee Giofyrákiassa noin viisi kilometriä Iraklionista lounaaseen. Tällä kampuksella toimivat biologian, kemian, fysiikan, materiaalitekniikan ja teknologian laitokset. Voútesissa toimii myös lääketieteen tiedekunta, ja siellä sijaitsee Kreetan yliopistollinen keskussairaala. Katso myös Kreetan teknillinen yliopisto Lähteet Aiheesta muualla Kuvia tai muita tiedostoja aiheesta Kreetan yliopisto Wikimedia Commonsissa Kreetan yliopiston kotisivut (kreikaksi) (englanniksi) Sovelletun matematiikan laitos (kreikaksi) (englanniksi) Tietojenkäsittelytieteen laitos (kreikaksi) (englanniksi) Matematiikan laitos (kreikaksi) (englanniksi) Kemian laitos (kreikaksi) (englanniksi) Materiaalitekniikan laitos (kreikaksi) (englanniksi) Fysiikan laitos (kreikaksi) (englanniksi) Biologian laitos (kreikaksi) (englanniksi) Lääketieteen tiedekunta (kreikaksi) (englanniksi)